वीडियो में नजर नहीं आए सुशांत सिंह राजपूत, भड़के यूजर्स, बोले- भूल गईं आप
एकता कपूर के फेमस टीवी शो पवित्र रिश्ता ने हाल ही में 14 साल पूरे किए। इस मौके पर सीरियल की लीड एक्ट्रेस अंकिता लोखंडे ने सोशल मीडिया पर एक वीडियो शेयर किया है। इस वीडियो में वह अपने सीरियल वाले किरदार के लुक मेंSushant Singh Rajput was not seen in the video, users were furious, said - you have forgotten
एकता कपूर के फेमस टीवी शो पवित्र रिश्ता ने हाल ही में 14 साल पूरे किए। इस मौके पर सीरियल की लीड एक्ट्रेस अंकिता लोखंडे ने सोशल मीडिया पर एक वीडियो शेयर किया है। इस वीडियो में वह अपने सीरियल वाले किरदार के लुक में नजर आ रही हैं। जिसे देखने के बाद सोशल मीडिया पर उन्हें ट्रोल किया जा रहा है।
वीडियो में नहीं दिखे सुशांत सिंह राजपूत
दरअसल, इस टीवी शो में दिवंगत एक्टर सुशांत सिंह राजपूत ने मानव का रोल निभाया था। अंकिता और सुशांत ने इस शो में पति- पत्नी का किरदार निभाया था। दोनों की केमिस्ट्री को फैंस ने काफी पसंद किया। लेकिन अंकिता के इस वीडियो में सुशांत कहीं नजर नहीं आए। इस बात से फैंस काफी नाराज हो गए और अंकिता को जमकर खरी खोटी सुनाई।
यूजर्स ने दिए ऐसे रिएक्शन 
इस वीडियो पर एक यूजर ने कमेंट करते हुए लिखा, 'आप इतनी जल्दी सुशांत को भूल गईं'। दूसरे यूजर ने लिखा,' मिस यू मानव (सुशांत)। वैसे शो मैं मानव भी था अकेली अर्चना से शो नहीं बना था। शो में कितने भी मानव बने हो लेकिन हमारे लिए एक ही सुशांत हैं'।
वहीं तीसरे यूजर ने लिखा, 'सुशांत सिंह राजपूत सर की एक फोटो भी नहीं अंकिता मैम आपसे ऐसी उम्मीद नहीं थी। इस शो में सुशांत सर की एक्टिंग को भी उतना ही पसंद की गई थी'।
पवित्र रिश्ता से मिली थी अंकिता को पहचान
अंकिता लोखंडे टीवी सीरियल पवित्र रिश्ता के जरिए घर-घर में जाना पहचाना नाम बन गई थीं। दिवंगत एक्टर सुशांत सिंह के साथ उनकी जोड़ी को खूब पसंद किया गया। सीरियल के दौरान ही दोनों रिलेशनशिप में भी थे। हालांकि, दोनों लगभग 6 साल तक रिलेशन में रहने के बाद 2016 में अलग हो गए थे। बता दें, सुशांत सिंह राजपूत का निधन 14 जून 2020 को हुआ था। वे अपने बांद्रा स्थित घर में मृत पाए गए थे।